Konsertti- ja kongressitalo Mikaeli - Suomen kiinnostavin tapahtumatalo

HELPPO NAKKI, PJOTR
2022-07-06 19:00 (Europe/Helsinki)
LOPPUUNMYYTY!
Lontoon Philharmonia, johtaa Santtu-Matias Rouvali
Pekka Kuusisto, viulu
Pjotr Tšaikovski: Viulukonsertto
Ludvig van Beethoven: Sinfonia nro 5
Kuten konsertin nimestä voi päätellä, on Tšaikovskin viulukonsertto solistilleen Pekka Kuusistolle helppo nakki. Sitä se ei kuitenkaan ollut Leopold Auerille, yhdelle 1800-luvun suurista viulisteista, joka valitti Tšaikovskille ennen kantaesitystä, että konsertto on mahdoton soittaa, se on yksinkertaisesti liian vaikea. Konsertosta on sittemmin tullut yksi kaikkien aikojen rakastetuimmista sävellyksistä. Toinen ikiklassikko on illan päättävä Beethovenin viides sinfonia, lisänimeltään ”Kohtalo”. Lontoon Philharmoniaa johtaa ylikapellimestari Santtu-Matias Rouvali.
____________________________________
Tämän konsertin yhteydessä voit nauttia kolmen ruokalajin Musiikkijuhlamenun Frans & Michellessä. Kattaukset klo 16 ja klo 22. Pöytävaraukset Osuuskauppa Suur-Savon myyntipalvelusta: p. 010 764 2000 (8,35 snt/puh + 12,09 snt/min) tai sähköpostilla sales.suur-savo@sok.fi
MUSIIKKIJUHLAMENU 59 €/hlö – hinta sama aikuinen / lapsi
Kylmäsavulohta ja chilimarinoituja muikkuja (L, G)
**
Hauhalan hanhea (L, G)
• Ohrakaalikääryle
• Grillattua selleriä
**
Raparperia, mansikkaa ja vaniljaa (L, G)
____________________________________
Martti Talvela -sali
Kesto 2h sis. väliajan
Liput 119€ / lapset/opiskelijat 99€ / Päivälippu 140/110€ (sis. toim.kulut)
*Päivälippu sisältää päivä- ja iltakonsertit. Osta päivälippu 6.7.
Järj. Mikkelin Musiikkijuhlat
Järjestäjä vastaa tapahtuman lipunmyynnistä, yhteystiedot löydät täältä.

RAKKAUDELLA PUOLASTA
2022-07-06 16:30 - 17:00
Equilibrium -jousikvartetti
Joseph Haydn: Jousikvartetto Op. 64 nro 2 h-molli
Józef Elsner: Jousikvartetto Op.8 nro 2 Es-duuri
Władysław Żeleński: Jousikvartetto Op. 28 nro 1 F-duuri
Puolalainen Equilibrium -jousikvartetti on erikoistunut klassismin ajan musiikkiin, sekä puolalaisten säveltäjien teoksiin, joita ei kovin usein pääse Suomessa kuulemaan. Haydnin jousikvarteton kepeistä tunnelmista siirrytään Elsnerin kvartettoon, joka on sävelletty Lvivin kaupungissa Ukrainassa, jossa säveltäjä asui 1792-99. Konsertin toisella puoliajalla kuullaan vaikuttava Żeleńskin jousikvartetto op. 28 nro 1, jonka ensilevytyksen Equilibrium teki vuonna 2021.
Kamarimusiikkisali
Kesto 1h 35min sis. väliajan
Liput 30€ / lapset/opiskelijat 20€ / Päivälippu 140/110€ (sis. toim.kulut)
*Päivälippu sisältää päivä- ja iltakonsertit. Osta päivälippu 6.7.
Järj. Mikkelin Musiikkijuhlat
Järjestäjä vastaa tapahtuman lipunmyynnistä, yhteystiedot löydät täältä.

Päämajasymposium
2022-07-06 10:00 - 17:00
Suomen turvallisuuspoliittinen asema ja sotilaallinen varautuminen.
Mannerheim-luento: Maanpuolustuskorkeakoulun apulaisprofessori Mikko Karjalainen.
Vapaa pääsy!
Ohjelma

ISOT BEET
2022-07-05 19:00
Janoska Ensemble
František Janoska, piano
Ondrej Janoska, viulu
Julius Darvas, kontrabasso
Roman Janoska, viulu
Bach – Beethoven – Brahms – Bartók – Bernstein – Brubeck
Janoska Ensemblen muusikot tulevat Itävallasta ja Unkarista. Huikeaa virtuositeettia ja tajunnan räjäyttävää vauhtia sisältävä konsertti yhdistelee klassista, sekä viihde-, jazz- ja popmusiikkia ja improvisaatiota tavalla, joka ei jätä ketään salissa istuvaa kylmäksi. Jos pidät Beethovenin sinfonioista, niin nyt kuulet ne kaikki yhdeksän – yhdeksässä minuutissa. Jos taas et erityisemmin pidä niistä, niin sekään ei haittaa – homma on ohi yhdeksässä minuutissa. Brahmsin ja Bartókin unkarilaiset tanssit saavat rinnalleen Bachin kaksoisviulukonserton ja Dave Brubeckin Blue Rondo á la Turkin. Konsertin avaa mielikuvituksellinen sovitus Bernsteinin Candidesta. Maailmalla erittäin suosittu kokoonpano esiintyy ensimmäistä kertaa Suomessa, ja tietysti juuri Mikkelissä.
Candide Overture à la Janoska
Leonard Bernstein
Pathétique Piano Sonata No. 8 in C minor, Op. 13, 2. Adagio cantabile
Ludwig van Beethoven
Buenos Días, Marco! Tango
Roman Janoska
Bellissima Naomi! Lullaby
František Janoska
Doppelkonzert For two Violins in D minor, BWV 1043
Johann Sebastian Bach
– Intermission –
9 Symphonies in 9 Minutes Paraphrase on Ludwig van Beethoven’s 9 Symphonies
Frantisek Janoska
Bagatelle pour Va-Le For my two beautiful daughters Valentina and Leticia
Ondrej Janoska
Blue Rondo à la Turk
Dave Brubeck
Souvenir pour Elise Hommage à Ludwig van Beethoven
František Janoska
Rumänische Volkstänze Romanian Folk Dances
1. Jocul cu bâta, 2. Brâul, 3. Pe Loc, 4. Buciumeana, 5. Poarga românesca, 6. Mărunțel
Béla Bartók
____________________________________
Tämän konsertin yhteydessä voit nauttia kolmen ruokalajin Musiikkijuhlamenun Frans & Michellessä. Kattaukset klo 16 ja klo 22. Pöytävaraukset Osuuskauppa Suur-Savon myyntipalvelusta: p. 010 764 2000 (8,35 snt/puh + 12,09 snt/min) tai sähköpostilla sales.suur-savo@sok.fi
MUSIIKKIJUHLAMENU 59 €/hlö – hinta sama aikuinen / lapsi
Kylmäsavulohta ja chilimarinoituja muikkuja (L, G)
**
Hauhalan hanhea (L, G)
• Ohrakaalikääryle
• Grillattua selleriä
**
Raparperia, mansikkaa ja vaniljaa (L, G)
____________________________________
Martti Talvela -sali
Kesto 2h sis. väliajan
Liput 59€ / lapset/opiskelijat 49€ / Päivälippu 85/65€ (sis. toim.kulut)
S-Etuhintaan 49€ / lapset/opiskelijat 44€
*Päivälippu sisältää päivä- ja iltakonsertit. Osta päivälippu 5.7.
Järj. Mikkelin Musiikkijuhlat
Järjestäjä vastaa tapahtuman lipunmyynnistä, yhteystiedot löydät täältä.

VAIHDA VIIHTEELLE
2022-07-05 16:30 - 17:00
Johanna Rusanen-Kartano, sopraano
Jukka Nykänen, piano
Kalman – Loewe – Fein – Mårtensson – Kärki
Nyt on aika vaihtaa viihteelle ja unohtaa maailman murheet. Rennon tyylikkäässä iltapäiväkonsertissa kuullaan operetti-, musikaali- ja elokuvamusiikkia, ikivihreitä klassikkosävelmiä sekä Jukka Nykäsen pianoimprovisaatioita.
Kamarimusiikkisali
Kesto 1h 40min sis. väliajan
Liput 30€ / lapset/opiskelijat 20€ / Päivälippu 85/65€ (sis. toim.kulut)
*Päivälippu sisältää päivä- ja iltakonsertit. Osta päivälippu 5.7.
Järj. Mikkelin Musiikkijuhlat
Järjestäjä vastaa tapahtuman lipunmyynnistä, yhteystiedot löydät täältä.

AVAJAISKONSERTTI
2022-07-04 19:00 | Martti Talvela -sali
Sinfoniaorkesteri VIVO, johtaa Erkki Lasonpalo
Otto Antikainen, viulu (Sibelius -viulukilpailun 2022 osallistuja)
Jean Sibelius: Viulukonsertto
Antonín Dvořák: Sinfonia nro 8
Sinfoniaorkesteri Vivoa voi kohta kutsua Musiikkijuhlien residenssiorkesteriksi. Vivo on esiintynyt Musiikkijuhlilla säännöllisesti vuodesta 2019 alkaen, ja tänäkin vuonna yhteistyö jatkuu upean konsertin merkeissä. Dvořákin kahdeksatta sinfoniaa kuullaan harvemmin kuin yhdeksättä, mutta kauneudessa se ei häviä lainkaan kuuluisammalle ”isoveljelleen”. Suomen lupaavimpiin nuoriin viulisteihin lukeutuva Otto Antikainen taituroi Sibeliuksen viulukonserton parissa. Otto on yksi kolmesta Suomen edustajasta kansainvälisessä Jean Sibelius -viulukilpailussa, joka huipentuu toukokuussa Helsingissä.
____________________________________
Tämän konsertin yhteydessä voit nauttia kolmen ruokalajin Musiikkijuhlamenun Frans & Michellessä. Kattaukset klo 16 ja klo 22. Pöytävaraukset Osuuskauppa Suur-Savon myyntipalvelusta: p. 010 764 2000 (8,35 snt/puh + 12,09 snt/min) tai sähköpostilla sales.suur-savo@sok.fi
MUSIIKKIJUHLAMENU 59 €/hlö – hinta sama aikuinen / lapsi
Kylmäsavulohta ja chilimarinoituja muikkuja (L, G)
**
Hauhalan hanhea (L, G)
• Ohrakaalikääryle
• Grillattua selleriä
**
Raparperia, mansikkaa ja vaniljaa (L, G)
__________________________________
Martti Talvela -sali
Kesto 2h sis. väliajan
Liput 49€ / lapset/opiskelijat 39€ / Päivälippu 75/55€ (sis. toim.kulut)
*Päivälippu sisältää päivä- ja iltakonsertit. Osta päivälippu 4.7.
Järj. Mikkelin Musiikkijuhlat
Järjestäjä vastaa tapahtuman lipunmyynnistä, yhteystiedot löydät täältä.

VIIMEISET LAULUT
2022-07-04 16:30 - 17:00
Aarne Pelkonen, baritoni – Juho Alakärppä, piano
Franz Schubert: Schwanengesang
Jean Sibelius: Kuusi laulua Op 90 (J.L. Runeberg)
Baritoni Aarne Pelkonen ja pianisti Juho Alakärppä ovat työskennelleet duona yli 10 vuoden ajan. Kaksikon yhteistyö alkoi Sibelius-Akatemian käytävillä, jatkui Keski-Euroopassa alan gurujen opissa ja on jatkunut konsertteina Suomessa ja ulkomailla laulurepertuaaria laajasti esitellen. Palkintoja parivaljakko on kerännyt mm. Liedkilpailuista Berliinissä ja Enschedessä.
Viimeiset Laulut -konsertissaan duo esittelee kahden muusikoille tärkeän säveltäjän viimeisiä lauluja. Konsertin runkona on Schubertin viimeiseksi jäänyt laulusarja Schwanengesang. Sarja jakaantuu kahteen kokonaisuuteen, Rellstabin ja Heinen teksteihin sävellettyihin lauluihin. Kokonaisuuksien väliin, kommentoimaan rakkauden viiltävää kipua ja kauneutta, on sijoitettu Sibeliuksen viimeiseksi jäänyt laulukokoelma Op 90 Runebergin teksteihin. Ohjelma tarjoaa kahden suuren säveltäjän soivan testamentin, näyttää heidät parhaimmillaan ja paljaimmillaan: kaiken jälkeen jää vain kaipaus, ”Sehnsucht”, ”längtan”.
Kamarimusiikkisali
Konsertin kesto 75min + väliaika
Liput 30€ / lapset/opiskelijat 20€ / Päivälippu 75/55€ (sis. toim.kulut)
*Päivälippu sisältää päivä- ja iltakonsertit. Osta päivälippu 4.7.
Järj. Mikkelin Musiikkijuhlat
Järjestäjä vastaa tapahtuman lipunmyynnistä, yhteystiedot löydät täältä.

Kevätnäytös: Trollsit Maailmankiertueella
2022-05-30 18:00
Trolls-maailma on aivan sekaisin, koska yhteinen harmonia on kadoksissa eri musiikkilajeissa! Rokki-trollsit yrittävät saada täytettyä koko maailman vain rokilla, mutta onneksi trollsit Poppy ja Risu lähtevät kiertämään maailmaa lisäten harmoniaa ja yhdistäen eri lajeja keskenään. Saavatko he harmonian aikaan vai voittaako häikäilemätön kuningatar Roxy rokillaan. Tule seuraamaan voimistelun täytteistä, värikästä ja moniin eri musiikkilajeihin pohjautuvaa tarinaa trollseista!
Tervetuloa!
Kesto 2h, sisältää väliajan 30 min.
Liput
Permanto 14,50 €
Parvi 10,00 €
Järj. Voimisteluseura Sirius

Etelä-Savon Tanssiopisto ja Sirkuskoulu - KEVÄTOLYMPIALAISET 2022
2022-05-28 15:00 - 17:00
Luvassa on vauhtia ja vaarallisia tilanteita sekä taitoa ja ilmaisua. Kaikki ryhmät osallistuvat olympialaisiin omassa lajissaan. Lajin määrittely jää yleisön vastuulle! ”VOITTO KOTIIN ”, on vahva tavoitteemme, mutta emme tietenkään ole vähemmän iloisia, jos joku muu voittaisi. Ajatus tuntuu tosin mahdottomalta. Mutta parhaamme tehdään ja katsotaan mihin se riittää.
Kesto n. 2,5 h
2 väliaikaa, ensimmäinen väliaika n. klo 16. ja toinen n. klo 17. (20 min.)
Liput 19,50 €
Järj. Etelä-Savon Tanssiopisto ja Sirkuskoulu

DIANDRA - ON HETKI / SIIRRETTY
2022-05-26 19:00
Tapahtuma on siirretty, edellinen ajankohta ti 26.4.2022 Jo ostetut liput käyvät uuteen ajankohtaan sellaisenaan. Mikäli uusi ajankohta ei sovi, voit hakea palautusta lipuista 15.5.2022 mennessä täältä.

Suuria tunteita ja maailman kauniimpia rakkauslauluja. Niitä tarjoilee Mikaelin On hetki -konsertti, jonka solistina loistaa Diandra.
Kuplivaa ihastusta ja suurta rakkauden tunnetta, kaihon herkkiä hetkiä, sydämen riipaisevaa tuskaa… Tätä kaikkea teettää rakkaus. Kappaleiden kirjo on laaja, vanhoista suomalaisille rakkaista kappaleista maailman hitteihin ja balladeihin.
On hetki jolloin tuuli uinahtaa…on hetki ystävien, on hetki rakkauden…
Lipun hinta 38,50 €

SÄHKÖVIULUKONSERTTO
2022-05-25 19:00
Erkki Lasonpalo, kapellimestari
Tuukka Lehtonen, sähköviulu

John Adams: Shaker Loops
Tuukka Lehtonen: Konsertto sähköviululle, loopperille ja 11 soolojouselle
Tuukka Lehtonen on Mikkelin kaupunginorkesterin pitkäaikainen viulisti ja todellinen musiikin moniosaaja. Viulunsoiton lisäksi Tuukkaa on kuultu monesti laulusolistina. Hän on kirjoittanut orkesterille lukemattomia sovituksia aina ooppera-aarioista tangon kautta bluesiin. Lehtonen on kunnostautunut myös säveltäjänä ja esimerkiksi Mikkelin teatterin kahdessa viimeisimmässä Reetta-karhu -lastennäytelmässä kuultiin Tuukan säveltämää musiikkia.
”Konserttoni sähköviululle, loopperille ja 11 soolojouselle yhdistelee perinteisen viulukonserton keinoja sähköisesti muokatun äänen estetiikan lukemattomiin mahdollisuuksiin. Teoksessa äänensä kuuluville saa proge-rock, menneiden aikojen paimenlaulut sekä viihteelle halajava toimistomonotonia.”
Näin kertoo Tuukka Lehtonen itse uudesta konsertostaan. Parikseen se saa kontekstiin sopivaa vilkuilua crossoverin suuntaan, eli amerikkalaista minimalismia: John Adamsin, maailman esitetyimmän elävän säveltäjän, nuoruudenteos Shaker Loops perustuu tyylilajin mukaisesti yksinkertaisten ainesten toistamiselle ja vähittäiselle kehittelylle. Se on hyperaktiivinen ja hypnoottinen – vai pitäisikö sanoa, sähköistävä – rytmien ilotulitus, joka sykkii, kelluu, värisee ja jyskyttää hyvinkin mukaansatempaavasti.
Adamsin, Lehtosen ja pääkapellimestari Erkki Lasonpalon käsissä kevään päätöskonsertista muodostuu ainutlaatuisen voimaannuttava kokemus, joka aukoo uusia uria ollen visionäärinen ja kokonaisvaltainen – kaikilla tasoilla sähköinen!
LIPUT: 27 € / 25 € / 10 €
Järj. Mikkelin kaupunginorkesteri
Lipunmyyntiin liittyvät kysymykset orkesterin toimistoon, yhteystiedot löydät täältä.

Viaton 50-luku
2022-05-22 15:00
Tapahtuma on siirretty, edelliset ajankohdat 29.3.2020, 31.1.2021, 22.5.2021 ja 6.2.2022. Jo ostetut liput käyvät sellaisenaan uuteen ajankohtaan. Lippurahojen palautusta voi hakea 31.3.2022 saakka.
Palautusohjeet löydät täältä.
Sotasukupolvi on pelastanut maamme useaan otteeseen: sodissa ja vaaran vuosina. Enään ajanvietteellä ei katsota olevan kansallista tehtävää kuten sodan aikana: nyt sille rätkäistään rankka huvivero. Mutta taas saa tanssia. Sodista seestyvä Suomi jatkaa selviytymistarinaansa.
Alkaa ankara jälleenrakennus. Alkaa viisikymmenluku- viattomaksikin mainittu.
Sodan viideveteraanit jatkavat työtään ja uusia tähtiä syttyy, kohta jo naisiakin. Rillumarei savottajenkkoineen kukoistaa mutta sisältää myös upeasti tulkittua romantiikkaa. Italialaiset iskelmät valloitavat ja jazzin tahtiinkin lauletaan, toki suomen kielellä.
Nuoriso saa omaa kulttuuriaan mutta aika lailla sukupolvet viihtyvät vielä yhteisten sävelten parissa: Täysikuu ja Poika varjoiselta kujalta tunkeutuvat osaksi suomalaisten tunnemaisemaa.
Esiintyjät: Seppo Hovi, Hannu Lehtonen ja Jarno Kuusisto
Kesto noin 2 h, sis. väliajan
Liput alk. 25,00€, sis. käsittelykulun

Francis Goya - Nostalgia
2022-05-20 19:00
Sympaattinen Francis Goya ei ole esiintynyt Suomessa yli kymmeneen vuoteen, jollei mukaan lasketa syyskuussa 2018 Kangasniemellä järjestettyä hyväntekeväisyystapahtumaa, jossa hän käväisi soittamassa suomalaisten ystäviensä kutsusta.
Francis Goyan suosion suuruudesta Suomessa todistavat muun muassa kaksi platinalevymyyntiin yltänyttä albumia: ”Summernight Moods” vuodelta 1979 ja ”Pohjolan yössä” vuodelta 1983. Kummatkin albumit kuuluvat niiden monien levyjen joukkoon, jotka Goya levytti suomalaiselle levy-yhtiölle, ensin Fazer-Finnlevylle ja sen jälkeen musiikkivaikuttaja Osmo Ruuskasen johtamalle Bluebird-yhtiölle.
Suomessa levytetyillä albumeilla on kuultu hänen taiturimaisia instrumentaalitulkintojaan suomalaisille tutuista ikivihreistä kuten ”Paratiisi”, ”Satulinna”, ”Sininen ja valkoinen”, ”Surun pyyhit silmistäni”, ”Akselin ja Elinan häävalssi”, ”Myrskyluodon Maija”, ”Rantakoivun alla”, ”Hopeinen kuu”, ”Pohjolan yö” ja ”Ihmisen ikävä toisen luo”.
Noihin aikoihin Francis Goyan voimallisesti aikuisyleisölle suunnattu musiikki soi ahkeraan tahtiin Ylen kanavilla ja hänet nähtiin usein esiintymässä suosituimmissa suomalaisissa televisio-ohjelmissa. Hänen konserttinsa olivat niin ikään järjestään loppuunmyytyjä.
Instrumentaalimusiikki ei tunne kielirajoja! – Yli 20 miljoonaa myytyä levyä!
Liegen kaupungissa, Belgiassa toukokuussa 1946 syntyneen, nykyisin Espanjassa asuvan Francis Goyan läpimurto maailmanmarkkinoille tapahtui vuonna 1975, kun hän levytti yhdessä isänsä kanssa säveltämän, kansainväliseksi instrumentaaliklassikoksi vuosien varrella osoittautuneen kauniin, melodisen kappaleen nimeltä ”Nostalgia”. ”Nostalgia” kipusi muun muassa Hollannin, Saksan, Norjan ja Brasilian myyntilistoilla ja herätti yleisön kiinnostuksen Goyaa kohtaan ympäri Eurooppaa, Aasiaa ja Etelä-Amerikkaa.
Kiitettävän tiiviiseen tahtiin levyttäneen Goyan tekemien albumien määrä ylittää 50 kappaleen rajan, mikä tarkoittaa sitä, että hän on keskimäärin levyttänyt vähintään yhden albumin per vuosi uransa alusta alkaen. Suuri osa albumeista on myynyt joko kultaa tai platinaa ja niiden yhteenlaskettu myyntilukema nousee yli 20 miljoonaan.
Samoin kuin Suomessa myös muualla maailmassa Francis Goya on usein tehnyt yhteistyötä paikallisten musiikkivaikuttajien ja levy-yhtiöiden kanssa. Hänellä on poikkeuksellinen taito valita esitettäväkseen kunkin maan tai maanosan suosituimmista ikivihreistä ja listahiteistä juuri ne koskettavimmat ja ajattomimmat, jotka ilman sanojakin vetoavat yleisöön. Instrumentaalimusiikki ei tunne kielirajoja!
Esimerkkinä Francis Goyan levyttämistä latinalaisen musiikin suosikeista mainittakoon ”Besame mucho”, ”Perfidia”, ”Amor, amor, amor”, ”Quando Sali de Cuba”, ”Vaya con Dios” ja ”La Playa”. Slaavilaisuutta hänen runsaassa tuotannossaan edustavat ”Mandshurian kukkuloilla” ja ”Uralin pihlaja”, ruotsalaista ”Ack Värmeland, du sköna” ja ranskalaista ”Emmanuelle” ja ”Kuolleeet lehdet (Les Feuilles mortes)”.
Liput 34,90 (sis. palvelumaksun)
Konsertissa ei ole väliaikaa

Veripalvelun verenluovutustilaisuus
2022-05-18 13:00 - 17:00, 2022-05-04 13:00 - 17:00, 2022-04-21 13:00 - 17:00
Verenluovutustilaisuus Mikaelissa klo 13-17.
Varaa aikasi ja täytä terveyskysely etukäteen osoitteessa www.veripalvelu.fi
Lue myös ohjeet verenluovutukseen tulijoille koronapandemian aikana osoitteesta https://bit.ly/31LWBPf
Tervetuloa!

MUSICON: ANIMEKONSERTTI HAYAO MIYAZAKIN ELOKUVIIN
2022-05-15 14:00 - 19:00
Musicon on uusi, kolmepäiväinen ikärajaton anime- ja pelimusiikkitapahtuma, joka järjestetään yhteistyössä Mikkelin Musiikkijuhlien kanssa 13.-15.5.2022. Musiconin yhteydessä järjestetään kaksi unohtumatonta animeen – ja pelimusiikkiin liittyvää konserttia Mikaelissa – Nihonbashi Symphony orchestra tulee toukokuussa Mikkeliin vieraaksi maailman toiselta laidalta – Japanista!
Totoro – TO – TO – RO ..Oletko koskaan kuullut lapsesi laulavan tätä kappaletta? Totoro on suloisen hauska, suurikokoinen ja pyöreälinjainen metsän henki Naapurini Totoro -anime-elokuvasta. Elokuvan on käsikirjoittanut ja ohjannut tunnettu japanilaisen studion Ghiblin perustaja Hayao Miyazaki, ja musiikin on säveltänyt Joe Hisaishi. Tämän, ja muiden Miyazakin elokuvien musiikkia soittaa japanilainen Nihonbashi Symphony -orkesteri kapellimestari Kenichi Shimuran johdolla ANIMEKONSERTISSA Mikaelissa 15.5. Tervetuloa koko perhe! Myynnissä on myös perhelippuja (2+2).
ANIME SYMPHONY JAPAN
NEON GENESIS EVANGELION
– “Air on the G String” from Orchestral Suite No. 3 in D major
– Decisive Battle
– Partita for solo violin No. 3 in E major
– A Cruel Angel’s Thesis
FATE/ZERO
– Oath Sign
FULLMETAL ALCHEMIST
– БРАТЬЯ (Brothers)
BLACK BUTLER
– Monokuro no Kiss (Monochrome Kiss)
PUELLA MAGI MADOKA MAGICA
– Magia
DEMON SLAYER
– Gurenka
– Song of Tanjiro Kamado
– Homura
TOKYO GHOUL
– Unravel
TOKYO REVENGERS
– CryBaby
JOJO’S BIZARRE ADVENTURE
– JoJo (Sono Chi no Sadame)
NARUTO
– Go!!!
ATTACK ON TITAN
– Boku no Senso
– Guren no Yumiya
– Shinzo wo Sasageyo
HOWL’S MOVING CASTLE
– Merry-go-round of life
PRINCESS MONONOKE
– Ashitaka and San
– Princess Mononoke
– Ashitaka Sekki
CASTLE IN THE SKY LAPUTA
– Kimi wo nosete
SPIRITED AWAY
– Ano Natsu e
– Always with you
MY NEIGHBOR TOTORO
– Hey Let’s Go “Sanpo”
– My neighbor Totoro- Ending Song
Konsertissa on väliaika 15min
Liput:
Peruslippu 30,00€
Perhelippu 24,50€

MUSICON: PELIMUSIIKKIKONSERTTI
2022-05-14 19:00
Musicon on uusi, kolmepäiväinen ikärajaton anime- ja pelimusiikkitapahtuma, joka järjestetään yhteistyössä Mikkelin Musiikkijuhlien kanssa 13.-15.5.2022. Musiconin yhteydessä järjestetään kaksi unohtumatonta animeen – ja pelimusiikkiin liittyvää konserttia Mikaelissa – Nihonbashi Symphony orchestra tulee toukokuussa Mikkeliin vieraaksi maailman toiselta laidalta – Japanista!
GAME SYMPHONY JAPAN
ARC THE LAD
– Theme of Arc The Lad
GRAVITY DAZE
– Discovery of Gravitation
– Gravity Rush
SHADOW OF THE COLOSSUS
– A Violent Encounter
– Revived Power~
SUMMER POCKETS
– Summer Pockets
SONIC THE HEDGEHOG & SONIC THE HEDHEHOG 2
– Green Hill Zone
– Chemical Planet Zone
SONIC ADVENTURE & SONIC ADVENTURE 2
– Emerald Coast
– Escape from the City
– Live & Learn
SONIC HEROES
– Seaside Hill
SAKURA TAISEN
– Geki Teikoku Kagekidan
PERSONA 5
– The Poem for Everyone’s Souls
– Live Will Change
CHRONO CROSS
– Tokino Kizuato
– Tokino Miru Yume
KINGDOM HEARTS II
– Dearly Beloved ~Reprise~
FINAL FANTASY
– Prelude
FINAL FANTASY IV
– Tsukino Akari (Theme of Love)
FINAL FANTASY IX
– Itsuka Kaeru Tokoro (Harp Solo)
– Melodies of Life
FINAL FANTASY X
– Zanarkand
– Sutekidane
Konsertissa on väliaika 15min
Liput:
Peruslippu 30,00€
Perhelippu 24,50€

Tarja Turunen ja Pentti Hietanen - Kaunotar & Kulkuri / SIIRTYY
2022-05-13 19:00
Tiedote 14.4.2022 Loud’n Live:
Joudumme ikäväksemme tiedottamaan, että kyseinen kiertue joudutaan siirtämään kevääseen 2023 Suomen päässä olevien logististen ja tuotannollisten ongelmien takia. Haluamme vielä erikseen painottaa, että kiertueen siirtyminen ensi keväälle ei riipu kiertueen solisteista tai artisteista.
Jo ostetut liput käyvät uuteen konserttipäivään sellaisenaan. Halutessasi voit myös palauttaa liput, lippujen palautus on mahdollista 5.5.2022 saakka osoitteessa web.lippu.fi/palautus
Tulemme avaamaan palautuksen uudestaan viikoksi uusien päivien julkaisun jälkeen, joten mikäli uudet päivät eivät käykään, voit palauttaa lippusi vielä tässä vaiheessa. Uudet päivät julkaistaan viimeistään syyskuussa.

Tarja Turunen ja Pentti Hietanen – Kaunotar & Kulkuri I Mikkeli, Mikaeli I 13.5.2022
Suomen kirkkaimpiin laulajatähtiin luketuvat Tarja Turunen ja Pentti Hietanen yhdistävät voimansa ensi toukokuussa Kaunotar & Kulkuri -konsertissa. Ohjelmisto sisältää kummankin unohtumattomimpia sävelmiä.
Upean kansainvälisen uran tehnyt Tarja Turunen julkaisi viimeisimmän Closer to the Sky -singlensä, joka on täysin uusi aluevaltaus: tulevaa levyä on työstetty yhdessä saksalaisen edm-suuruus Torsten Stenzelin kanssa. Outlanders-nimellä kulkevassa projektissa ovat mukana myös muun muassa progejätti Yesin entinen kitaristi Trevor Rabin, Joe Satrian, Marty Friedman sekä Mike Oldfield.
Pentti Hietasen laaja-alainen ura upeiden ooppera- ja viihdeisävelmien tulkitsijana alkoi jo 1990-luvun lopulla, ja toden teolla mies on laulanut itsensä suomalaisten sydämiin esimerkiksi Con Amore– sekä Rakastan elämää -albumeillaan.
Lipun hinta 59,00 €
Konsertin kesto n. 2h sis. väliaika
Järj. Loud’n Live

JOUSIEN LUMOA
2022-05-12 19:00
Jan Söderblom, kapellimestari
Anna-Liisa Bezrodny, viulu
Edvard Grieg: Holbergin ajoilta op. 40
Felix Mendelssohn: Viulukonsertto d-molli
Ida Moberg: Stillhet (Hiljaisuus)
Fanny Mendelssohn-Hensel: Jousikvartetto Es-duuri, sov. jousiorkesterille
Fanny ja Felix Mendelssohn ovat yksi musiikinhistorian häikäisevimmistä sisaruspareista. He opiskelivat samojen opettajien johdolla, harjoittelivat ja kehittyivät sekä säveltäjinä että soittajina samaa tahtia ja mitä ilmeisimmin tie tähtiin olisi ollut auki molemmilla, ellei Fannyn ura olisi törmännyt 1800-luvun naisen ahtaisiin rooleihin. Felixistä tuli koko maailman tuntema ja rakastama sinfonikko ja klassismin perinnön välittäjä, kun taas Fanny jäi rohkeine ja innovatiivisine sävellyksineen unohduksiin – aina näihin päiviin asti.
Nyt on tilaisuus tutustua sisarusten musiikillisiin visioihin rinta rinnan ja vertailla erilaisia tulokulmia: Fannyn romanttinen jousikvartetto sisältää väkevän romanttisia ja omaperäisiä äänenpainoja unohtamatta silti traditiota, kun taas Felixin vain 13-vuotiaana säveltämä d-molli-viulukonsertto toteuttaa parhaat klassiset tekijät ihanteellisesti, mutta silti dynaamisesti. Ehkä vastakohdat vain täydentävät toisiaan sopusuhtaisesti?
Sisarusrakkaudelle tarjotaan pohjoismaiset kehykset: Norjan kansallissäveltäjä Edvard Griegin uusbarokkinen Holberg-sarja iskee, sädehtii ja valloittaa, kun taas suomalaisen Ida Mobergin Hiljaisuus on huippuharvinainen, mutta valloittava helmi. Helsingin kaupunginorkesterin konserttimestari Jan Söderblom sekä virolais-venäläis-suomalainen viuluvirtuoosi Anna-Liisa Bezrodny luotsaavat Pieksämäellä illan, joka saa pohtimaan tasa-arvoa ja musiikinhistoriaa uusilta näkökannoilta.
LIPUT: 27 € / 25 € / 10 €

Lahja äidille, näytökset klo 14 ja klo 16
2022-05-07
Mikkelin Voimistelijat MiVo: Lahja äidille.
Äitienpäivän aattona monessa perheessä jännitetään mitä äiti tulee pitämään lahjoistaan. Riittäkö äidille halaus vai olisiko yhteinen lukuhetki ihana lahja äidille?
Mikkelin Voimistelijoiden näytöksessä niin pienet taaperot kuin aikuisetkin pohtivat lahjoja äidille esityksissään. Näytöksessä mukana cheerleading ja seuran voimistelulajit.
Permanto liput:
Peruslippu 16,00 €
Lapsi 14,00 € (lapsen ikäraja 12v.)
Parven liput:
Peruslippu 11,50 €
Lapsi 9,50 € (lapsen ikäraja 12v.)

Andy McCoy trio: Andy 60 v-juhlakiertue
2022-05-06 19:00
Suomen isoin rocklegenda Andy McCoy saapuu juhlavuotensa kunniaksi trionsa kanssa intiimille, 2-osaiselle ja akustiselle konserttisalikeikalle. Andy 60v- keikan materiaali koostuu Andyn pitkän uran, eri kokoonpanojen biiseistä. Oman tuotannon lisäksi mukana on myös muutamia tarkkaan valittuja, hienosti sovitettuja ja harvinaisempia coverkappaleita. Andyn lisäksi kokoonpanossa on mukana pianisti Johnny Crash ja taiteilija Sofia Zida.
Andy McCoy ei esittelyjä kaipaa. Andy on elävä legenda!
Ei ikärajaa.
Kesto 2 x noin 45min
Liput 39,50 €

Rakuunasoittokunta: Ruusu äidille
2022-05-05 19:00 - 19:30
RUUSU ÄIDILLE
Äitienpäiväkonsertti
Rakuunasoittokunta
musiikkimajurit Riku Huhtasalo ja Tomi Väisänen, kapellimestarit
Kyösti Mäkimattila, laulu
Jo perinteeksi muodostuneessa konsertissa Rakuunasoittokunta ojentaa solistinsa kanssa ruusun äidille tunnettujen melodioiden ja laulujen muodossa. Kyösti Mäkimattilan mahtavat tulkinnat eivät jätä ketään kylmäksi.
Liput 20,00 €
Järj. Rakuunasoittokunta

Suuri Vappuspektaakkeli
2022-04-30 19:00
Suuri Vappuspektaakkeli Mikaelissa!
Mikkelin kaupunginorkesteri järjestää yhdessä Konserttitalo Mikaelin ja Saimaa Stadiumin kanssa Suuren Vappuspektaakkelin. Vappuaattona 30.4. klo 19 järjestettävässä konsertissa Mikaelin lavalle nousevat Mikkelin kaupunginorkesterin vieraina maamme tunnetuin tanssittaja Kaartin Combo solistinaan valovoimainen Maria Lund.
Mikkelin kaupunginorkesterin, Mikaelin ja Saimaa Stadiumin tavoitteena on luoda uusi hyvän mielen tapahtuma, joka kokoaa kaupunkilaiset juhlimaan vappua svengaavan musiikin ääreen. Tapahtuma oli alun perin tarkoitus järjestää tanssittavana konserttina Saimaa Stadiumissa, mutta vallitsevassa tilanteessa tilaisuus siirrettiin Mikaeliin, jotta se voidaan järjestää turvallisesti numeroiduilla istumapaikoilla.
Liput 10€

Jarkko Tamminen -Kuuleeko Mikkeli? -Imitaatioshow
2022-04-29 19:00
(Tapahtuma siirretty, aiemmat tapahtumapäivät 13.5.2020, 23.9.2020, 12.3.2021 ja 10.9.2021 klo 18 ja 21)
Aikaisemmat kaksi esitysaikaa klo 18 ja 21 on yhdistetty yhdeksi esitykseksi, joka on 29.4.2022 klo 19. Tapahtuma toteutetaan numeroimattomalla katsomolla.
Jo ostetut liput käyvät tapahtumaan. Mikäli uusi ajankohta ei kuitenkaan käy sinulle voit hakea lippurahojen palautusta pe 29.10.2021 saakka, lue ohjeet palautuksiin täältä.
Jarkko Tammisen ”Kuuleeko Mikkeli?” -imitaatioshow rantautuu Mikkeliin.
Esitys koostuu sekä puhe- että lauluimitaatioista. Lavalla nähdään ja kuullaan imitaatioita Sauli Niinistöstä Kimi Räikköseen ja Lauri Tähkästä Paula Koivuniemeen. Illan aikana käydään läpi ajankohtaisia aiheita ja myös paikalliset “kuuluisuudet” saavat osansa, kun hahmot ottavat esille paikkakunnalla puhuttavia asioita.
Showssa Jarkko on lavalla kovin ”alastomana”, sillä esityksessä käytetään vain pientä rekvisiittaa: lakkeja, peruukkeja ja takkeja, ja lauluosuudet esitetään taustanauhojen kera. Esityksen sisältö on pääosin parhaita paloja Jarkon viime syksyn 2019 Jarkko Tamminen Showsta sekä sitä edeltävistä Stars Show-esityksistä. Ilta koostuu kahdesta hieman reilun puolen tunnin setistä, joiden välissä on väliaika.
Martti Talvela -sali
Lipun hinta: 35€
Katso muut kiertuepaikkakunnat: www.jarkkotamminenshow.fi

Vesterinen Yhtyeineen: Meissä asuu elämä
2022-04-28 19:00
Tapahtuma on siirtynyt torstaille 28.4.2022. Edellinen ajankohta 4.2.2022. Jo ostetut liput käyvät uuteen ajankohtaan sellaisenaan.
Mikäli uusi ajankohta ei sovi, liput voi palauttaa 14.2.2022 mennessä osoitteessa https://web.lippu.fi/palautus/
Vesterinen Yhtyeineen vie Meissä asuu elämä -levynjulkaisukiertueensa konserttisaleihin keväällä 2022
Huhtikuussa uuden Meissä asuu elämä -albumin julkaissut Vesterinen Yhtyeineen jatkaa levynjulkaisukiertuettaan keväällä 2022. Kesällä festareita kiertänyt ja syksyllä klubeilla soittanut kymmenhenkinen yhtye vie kiertueensa seuraavaksi konserttisaleihin ympäri Suomen. Kiertue saapuu Hyvinkääsaliin torstaina 3. maaliskuuta.
Vesterinen Yhtyeineen esittää konserttisaleissa massiivisen, lähes kahden tunnin show’n, joka vie yleisön tunnelmasta toiseen aina riehakkaasta soiton riemusta liikutuksen partaalle. Konserteissa ei ole väliaikaa, vaan bändi on suunnitellut upean kokonaisuuden ilman taukoja tunnelman ja jännityksen ylläpitämiseksi.
Suoraan Suomen virallisen albumilistan toiseksi noussut Meissä asuu elämä -albumi on komea kokonaisuus koskettavia tarinoita, upeita sävellyksiä ja komeita sovituksia isolla jengillä tarjoiltuna. Albumin singlejulkaisut Kolme hyvää vinkkiä ja Rodeo ovat nousseet molemmat radiosoittoon valtakunnallisesti.
Vesterinen Yhtyeineen on soittanut itsensä suomalaisten sydämiin vuosikausien ahkeralla keikkailulla ja lukuisten hittibiisien myötä. Yhtye on vuosien saatossa löytänyt omaleimaisen ja hienon soundin, joka ammentaa välillä ruotsalaisen positiivisuuden boolimaljoista, välillä slaavilaisesta synkkyydestä. Yhtyeen tunnetuimpia kappaleita ovat Kukaan ei koskaan, Tummilla teillä ja Onnellinen mies.
Vesterinen Yhtyeineen Facebookissa, Instagramissa, Spotifyssa
Katso kaikki tulevat keikat osoitteesta: https://vesterinenyhtyeineen.fi/keikat/
Kesto n 2 h, ei väliaikaa.
Lipun hinta 39,90 €

Benny Törnroos & Muumit
2022-04-24 14:00 - 15:00
Tapahtuma on siirtynyt, edelliset ajankohdat 15.11.2020, 18.4.2021, 12.9.2021 ja 13.2.2022. Jo ostetut liput käyvät sellaisenaan uuteen ajankohtaan. Mikäli uusi ajankohta ei sovi, voit hakea palautusta lipuista 31.3.2022 mennessä, ohjeet palautukseen löydät täältä.
Suuri muumikonsertti, koostuu kaikille tutuista muumilauluista, joita esitetään Benny Törnroosin johdolla. Konsertin aikana leikitään, lauletaan, tanssitaan sekä välillä myös jumpataan.
Konsertissa mukana monta muumihahmoa, muumitalo + muuta rekvisiittaa. Konsertin alusta alkaen tunnelma on katossa ja muumilaulut raikuvat täyttäen niin pienen kuin suuremmankin yleisön sydämet.
Tilaisuus soveltuu vauvasta vaariin ja esitys kestää noin tunnin.
Peruslippu 19,50 €
Perheliput
2 aikuista + 2 lasta 75 €
2 aikuista + 3 lasta 89,50 €

Pelle Miljoona Band / SIIRTYY, huom! tapahtumapaikka vaihtuu
2022-04-15 19:00
Tapahtuma siirtyy
Uusi päivä on pe 20.5.2022 ja tapahtumapaikkana Hyvinkääsali. Lippupalautuksia voi hakea 31.5.2022 asti osoitteessa osoitteessa web.lippu.fi/palautus.
Pelle Miljoona Band on suomirockin ja -punkin ikitoteemin uusin kokoonpano. Bändi kiertää Suomea myös uuden materiaalin tiimoilta. Pelle Miljoona Band koostuu Pellen synnyin kaupungin, Haminan muusikoista ja varsinkin Hapa Tynin kanssa Pelle on soitellut jo teini-ikäisestä asti. Keikoilla uuden materiaalin lisäksi kuullaan myös toki kattava läpileikkaus hiteistä koko uran varrelta.
Pelle On legenda!
PELLE MILJOONA BAND on:
Laulut Pelle
Kitarat Hapa Tyni
Bassot Timo Hyle
Rummut Jusa Lampikari
Liput 24,50 €

MOZART REQUIEM
2022-04-14 19:00
MOZART REQUIEM

Jonas Rannila, kapellimestari
Päivi Pylvänäinen, sopraano
Essi Luttinen, mezzosopraano
Mika Nisula, tenori
Heikki Kilpeläinen, baritoni
Requiem-kuoro, valm. Jonas Rannila
Wolfgang Amadeus Mozart: Requiem KV 626
Mikkelin kaupunginorkesterin pääsiäiskonsertissa kuullaan vahvojen tunteiden klassikkoteos, Wolfgang Amadeus Mozartin Requiem. Teoksen syntyhistoria verhoutuu salaperäisyyteen: Vain muutama viikko ennen kuolemaansa Mozart sai sävellystilauksen sielunmessusta, mitä taikauskoiseksi tiedetty säveltäjä alkoi pitää merkkinä yliluonnollisesta. Mozart kuoli ennen teoksen valmistumista, ja sen viimeistelystä huolehtivat hänen oppilaansa. Neljän laulusolistin, kuoron ja orkesterin suurteos koostuu 12 osasta, joita kaikkia leimaa koraalimainen kirjoitustapa eivätkä neljä laulusolistia esiinny juurikaan yksinään. Tummasävyinen orkesteri tukee kuoroa eläväisillä motiiveilla.
Requiemin solisteina kuullaan suomalaisia eturivin laulajia: Sopraano Päivi Pylvänäinen nousi suuren yleisön tietoisuuteen kiitetyllä nimiroolillaan Ilkka Kuusiston Aino Ackté -oopperassa. Useissa laulukilpailuissa palkitun mezzosopraano Essi Luttisen ohjelmisto puolestaan ulottuu varhaisesta barokkimusiikista aina nykypäivän säveltäjien kantaesityksiin. Myös tenori Mika Nisula on palkittu useissa kotimaisissa laulukilpailuissa, ja oopperalavoilla hänet on nähty Suomen lisäksi New Yorkissa. Baritoni Heikki Kilpeläinen puolestaan on tehnyt pitkän ja mittavan uran saksalaisissa oopperataloissa. Requiemin johtaa nuori kapellimestarilupaus Jonas Rannila, joka on kerännyt mainetta oopperakapellimestarina sekä kuoronjohtajana.
Requiemin vaativista kuoro-osuuksista vastaa Requiem-kuoro, jonka laulajat koostuu pääkaupunkiseudun kuoroista sekä Manifestum-mieskuorosta, jonka taiteellisena johtajana Rannila toimii.
LIPUT: 30 € / 27 € / 12 € (Mikaeli)
Järj. Mikkelin kaupunginorkesteri
Lipunmyyntiin liittyvät kysymykset orkesterin toimistoon, yhteystiedot löydät täältä.

THE ELVIS CONCERT 2022
2022-04-10 18:00
Huippusuosittu Elvis-show Mikaelissa!
”This is as close as it gets!”
Oletko koskaan unelmoinut miltä tuntuisi nähdä legendaarinen ’Rock’n’rollin Kuningas’ Elvis Presley elossa ja uransa huippukunnossa esittämässä jäljittelemättömällä soundillaan klassikkoja, kuten Suspicious Minds, Blue Suede Shoes ja Love Me Tender?
Maailman paras Elvis-tribuuttiartisti DWIGHT ICENHOWER tekee yhteistyötä useiden Elvis Presleyn alkuperäisen bändin jäsenten kanssa: TCB-bändin jäsen & rumpali BOB LANNING ja Imperials yhtyeen alkuperäisjäsen JIM MURRAY. Dwight on voittanut The World’s Best Elvis -tittelin neljästi; jopa Elviksen kanssa työskennelleet tahot ovat olleet hämmästyneitä Dwightin ammattitaidosta. Yhdessä he muodostavat huippubändin, joka tuo sinulle jäljittelemättömän soundin Presleyn hiteistä 50-, 60-, ja 70-luvuilta, mukaan lukien klassikot, kuten ”Always On My Mind”, It’s Now Or Never”, ”Blue Suede Shoes” ja ”Suspicious Minds”.

Viimeisin lisäys kiertueelle: BRENDA NIELSEN!
Yllätysvieraana kiertueella nähdään Brenda Nielsen. Hän ja Elvis tapasivat ensimmäisen kerran vuonna 1960 Gospel -konsertissa Memphisissä. Heidän välillään oli heti kiistämätöntä kemiaa. Elvis kutsui Brendan kotiinsa Graceland:iin ja he seurustelivat jonkun aikaa. Brenda Nielsenillä on paljon hyviä tarinoita kerrottavanaan Elviksen faneille!

Liput 32,00 € (sis. käsittelykulun)
